Նորակոչիկների երդման արարողություն՝ Մուղնիում

 ՀՀ ՊՆ Մուղնիում տեղակայված զորամասում կայացավ նորակոչիկներրի երդման արարողություն, որին մասնակից եղավ Արագածոտնի փոխմարզպետ Նունե Մովսիսյանը:

 Հանդիսավոր պայմաններում իրենց հրամանատարների, ծնողների եւ զինակից ընկերների ներկայությամբ զինվորները հայրենիքին անմնացորդ ծառայելու երդում տվեցին: Զինվորական քայլերթից հետո հնչեցին շնորհավորանքի խոսքեր:

 Ողջույնի խոսք ասաց փոխմարզպետ Ն. Մովսիսյանը: Շնորհավորելով նորակոչիկներին, նրանց ծնողներին, հրամանատարներին, նա ասաց.

 -Երդման մեջ ձեր հնչեցրած յուրաքանչյուր խոսքը պետք է դառնա ձեր ուղենիշը: Այսօր հպարտություն է լինել Հայոց բանակի զինվորը եւ արժանապատվորեն կրել այդ առաքելությունը:

 Փոխմարզպետը փոխանցեց մարզպետ Սարգիս Սահակյանի ողջույնը եւ մարզի ղեկավարության անունից պատրաստակամություն հայտնեց զորամասի հետ օգտակար եւ գործնական համագործակցության: